Salvadora Medina Onrubia ( kobl- ba 23/03/1894 koe La Plata koe Argentina, aw- ba 21/06/1972 koe Buenos Aires ) tiyir wenyaxik is ezlopik is arotievik is ayikyevik.

Blirizva

Bak taneaksat ke 1909 dodelafa yasterapa koe Buenos Aires gan ardial gaden gan Ramón Falcón bal Kerafa Safta wali 01/05 is 09/05 forteyoton zo rujar. Bata stakera va 12 ik 14 xonukik is 80 bakanik nekir. Simón Radowitzky jotafe arotievikye male Ukraina va kosik djukujaxadar. Ba 14/11/1909 va Ramón Falcón aorabilmason aytar. Gu xonuka zo lanzar azen gakera gu parmafa dagira koe grenyafa xalta ke Ushuaia zo nuner. Salvadora Medina Onrubia tisa san-alubdafa va inafa lazava narar.  Va ini twadaalason tunar aze va toloya otcesisa yawara fukorlar.  Kaikion va Yrigoyen taneagadesik godelar enide Radowitzky di zo grigaker.Bantan ba 14/04/1930 tere zo emnagatar.

Bak toleaksat ke 1912, Salvadora oxam tisa san-perdafa, va Carlos taneafe nazbeikye radekar.

Bak 1913 va suterotafa tegira koe Gualeguay is feleem ke Buenos Aires dum Fray Mocho virda bokar. Aze va Entre Ríos winka bulur ise va Buenos Aires koirubar. Mu La Protesta arotievafa fela toz kobar. Kadimion va Natalio Botana felusik kakever. Bak 1919 va ino kurer. Sin va baroy ar nazbeik di dikid.

Salvadora va bifeem ke Folvafa Safta koe Buenos-Aires wali 07 is 16 ke taneaksat ke 1909 tegipison paker, i ke Folvafa Safta adalana gan dodelafa yasterapa isu exaksara az forteyotafa rujara nekiyisa va loon 800 xonukesik is 3000 bakanik gan ardial is yona anambowerefa ervolita.

Va La Protesta fela isu Fray Mocho isu Crítica webeyer. Suteroton, va konaka drunta suteyer, i va tulon Alma fuerte is La solución is Las descentradas is Un hombre y su vida. Va ezlak is warzotamak dere sanegayar is Akasha tanoy berpot. Va rumeikafa wenya sayudayar.

Ba 06/09/1930, moi grirunkara va Diario Crítica fela gan sayakafa torkeva ke José Félix Uriburu, do kurenik is mon bar-sanoy felusik zo koflintar.  Gruadikafa lospa va « koxuca » mu Salvadora is inafa jonbarafa gropa vas ayikya is ezlopik is gadikya pu Uriburu erudar. Voxen ina va tunuyara movewar ise va vligura koe twa suteyena male flint pu Uriburu jadiwik muxar :

Salvadora Medina Onrubia ba 21/06/1972 koe Buenos Aires awalkeyer.

Suterot
Wenya :
Las Descentradas, 1929
La casa de enfrente, 1926
Berpotamak :
El vaso intacto y otros cuentos, 1926
El libro himilde y doliente
Ezlak :
La rueca milagrosa
El misal de mi yoga
Berpot :
Akasha
Undeks :
Crítica y su verdad, Buenos Aires, Edición especial de la autora, 1958, (OCLC 3066278).
Salvadora Medina Onrubia